**ОБЩИНСКА ИЗБИРАТЕЛНА КОМИСИЯ ПРОВАДИЯ**

**П Р О Т О К О Л**

**№ 15**

Днес, 12.10.2015 г от 17.00 ч в зала 326 от Административната сграда на Община Провадия се проведе заседание на ОИК Провадия, назначена с Решение № 1563-МИ/НР от 29.08.2015 г на ЦИК.

**На заседанието присъстват:** Стефка Стоянова Пейчева, Гергана Петрова Николова, Тодорка Николова Иванова, Юлия Иванова Боева, Галина Георгиева Стоянова, Росица Хинева Петрова, Виолета Асенова Мишкова, Женя Тодорова Милкова, Керанка Георгиева Габровска.

След като установи наличието на необходимия за провеждане на заседание съгласно изискванията на чл. 85, ал. 3 от ИК кворум, а именно присъствието на повече от половината от общия брой членове на ОИК, председателят откри заседанието и обяви следния

**Дневен ред:**

1. Разглеждане на постъпило с вх. №38 /12 .10.2015г писмено предложение от ПП ГЕРБ за промяна в състава на СИК № 032400019 – с. Бозвелийско, Читалище, ПСИК № 032400044 с. Бозвелийско и СИК № 032400025 с. Равна
2. Разглеждане на постъпило с вх. № 39/12.10.2015г предложение от КП Реформаторски блок за промяна в състава на СИК №03240003 гр. Провадия /ЦДГ Пролет/
3. Определяне на мерки, позволяващи на избирателите с увредено зрение или със затруднения в придвижването да гласуват в изборния ден
4. Разглеждане постъпила жалба вх. № 33 от 09.10.2015г от кандидат за кмет на Община Провадия от Местна коалиция Провадия днес Ивайло Илиев Илиев.
5. Разглеждане постъпила жалба вх. № 37/12.10.2015г жалба от Валерий Иванов Радев.
6. Разни.

По т.1 от дневния ред:

ОИК разгледа постъпило с вх. № 38/12.10.2015г писмено предложение от ПП ГЕРБ за промяна в състава на СИК № 032400019 – с.Бозвелийско, Читалище, като бъде освободен Константин Тошков Костов и на негово място да бъде назначена Антония Стоева Вълкова. След като установи, че искането е редовно и не противоречи на ИК реши:

На основание чл. 87, ал. 1, т. 5 и 6 от ИК изменя решение № 165/28 .09.2015г в частта, с която е назначен за член на СИК № 032400019 – с. Бозвелийско, Читалище, Константин Тошков Костов, като го освобождава и на негово място назначава Антония Стоева Вълкова – ПП ГЕРБ.

**Гласували:**

|  |  |
| --- | --- |
| **Членове на ОИК Провадия** | **Глас** |
| 1.Стефка Стоянова Пейчева  | За |
| 2.Гергана Петрова Николова  | За |
| 3.Тодорка Николова Иванова  | За |
|  4.Юлия Иванова Боева    | За |
| 5.Керанка Георгиева Габровска    | За |
| 6.Галина Георгиева Стоянова   | За |
| 7.Росица Хинева Петрова   | За |
| 8.Виолета Асенова Мишкова    | За |
| 9.Женя Тодорова Милкова    | За |
| 10.Росица Тодорова Стоянова    | - |
| 11.Кремена Веселинова Василева | - |

Настоящото решение се прие с 9 гласа „За“.

ОИК разгледа постъпило с вх. № 38/12.10.2015г писмено предложение от ПП ГЕРБ за промяна в състава на ПСИК № 032400044 с. Бозвелийско, като бъде освободена като член Антония Стоева Вълкова и на нейно място бъде назначен Константин Тошков Костов. След като установи, че искането е редовно и не противоречи на ИК реши:

На основание чл. 87, ал. 1, т. 5 и 6 от ИК изменя решение № 247/08 .10.2015г в частта, с която е назначена за член на ПСИК № 032400044 с. Бозвелийско Антония Стоева Вълкова като я освобождава и на нейно място назначава Константин Тошков Костов – ПП ГЕРБ.

**Гласували:**

|  |  |
| --- | --- |
| **Членове на ОИК Провадия** | **Глас** |
| 1.Стефка Стоянова Пейчева  | За |
| 2.Гергана Петрова Николова  | За |
| 3.Тодорка Николова Иванова  | За |
|  4.Юлия Иванова Боева    | За |
| 5.Керанка Георгиева Габровска    | За |
| 6.Галина Георгиева Стоянова   | За |
| 7.Росица Хинева Петрова   | За |
| 8.Виолета Асенова Мишкова    | За |
| 9.Женя Тодорова Милкова    | За |
| 10.Росица Тодорова Стоянова    | - |
| 11.Кремена Веселинова Василева | - |

Настоящото решение се прие с 9 гласа „За“

ОИК разгледа постъпило с вх. № 38/12.10.2015г писмено предложение от ПП ГЕРБ за промяна в състава на СИК № 032400025 – с. Равна да бъде освободен като председател Бисерка Живкова Недева и на нейно място да бъде назначена Капка Бориславова Андонова.

На основание чл. 87, ал. 1, т. 5 и 6 от ИК изменя решение № 171 /28.09.2015г в частта, с която е назначена за председател на СИК № 032400025 – с. Равна Бисерка Живкова Недева, като я освобождава и на нейно място назначава Капка Бориславова Андонова.

**Гласували:**

|  |  |
| --- | --- |
| **Членове на ОИК Провадия** | **Глас** |
| 1.Стефка Стоянова Пейчева  | За |
| 2.Гергана Петрова Николова  | За |
| 3.Тодорка Николова Иванова  | За |
|  4.Юлия Иванова Боева    | За |
| 5.Керанка Георгиева Габровска    | За |
| 6.Галина Георгиева Стоянова   | За |
| 7.Росица Хинева Петрова   | За |
| 8.Виолета Асенова Мишкова    | За |
| 9.Женя Тодорова Милкова    | За |
| 10.Росица Тодорова Стоянова    | - |
| 11.Кремена Веселинова Василева | - |

Настоящото решение се прие с 9 гласа „За“.

По т.2:

ОИК Провадия като разгледа постъпило с вх. № 39/12.10.2015г писмено предложение от КП Реформаторски блок за промяна в състава на СИК № 032400003 – гр. Провадия, като на мястото на досегашния член Веселин Иванов Куртев да бъде назначена Янка Великова Атанасова, взе следното решение:

На основание чл. 87, ал. 1, т. 5 и 6 от ИК изменя решение № 164 / 28.09.2015г в частта, с която Веселин Иванов Куртев е назначен за член на СИК № 032400003 – гр. Провадия, като го освобождава и на негово място назначава Янка Великова Атанасова - РБ.

**Гласували:**

|  |  |
| --- | --- |
| **Членове на ОИК Провадия** | **Глас** |
| 1.Стефка Стоянова Пейчева  | За |
| 2.Гергана Петрова Николова  | За |
| 3.Тодорка Николова Иванова  | За |
|  4.Юлия Иванова Боева    | За |
| 5.Керанка Георгиева Габровска    | За |
| 6.Галина Георгиева Стоянова   | За |
| 7.Росица Хинева Петрова   | За |
| 8.Виолета Асенова Мишкова    | За |
| 9.Женя Тодорова Милкова    | За |
| 10.Росица Тодорова Стоянова    | - |
| 11.Кремена Веселинова Василева | - |

Настоящото решение се прие с 9 гласа „За“.

По точка 3 от дневния ред:

 На основание чл. 234, ал. 1 от ИК ОИК Провадия оповестява следните мерки, позволяващи на избирателите с увредено зрение или със затруднение в придвижването да гласуват в изборния, а именно :

1.Община Провадия осигурява МПС за придвижване на посочените по-горе избиратели, като желаещите могат да заявяват това на тел. 0518 42012 от 06.00 ч – до 18.00 часа на 25.10.2015г

2.Определя изборна секция № 032400013, находяща се в сградата на СОУ Димитър Благоев с административен адрес гр. Провадия ул. Дунав 72 за подходяща за гласуване

**Гласували:**

|  |  |
| --- | --- |
| **Членове на ОИК Провадия** | **Глас** |
| 1.Стефка Стоянова Пейчева  | За |
| 2.Гергана Петрова Николова  | За |
| 3.Тодорка Николова Иванова  | За |
|  4.Юлия Иванова Боева    | За |
| 5.Керанка Георгиева Габровска    | За |
| 6.Галина Георгиева Стоянова   | За |
| 7.Росица Хинева Петрова   | За |
| 8.Виолета Асенова Мишкова    | За |
| 9.Женя Тодорова Милкова    | За |
| 10.Росица Тодорова Стоянова    | - |
| 11.Кремена Веселинова Василева | - |

Настоящото решение се прие с 9 гласа „За“

По т.4 от дневния ред

Общинска избирателна комисия Провадия разгледа жалба с вх.№ 33/09.10.2015г, подадена от Ивайло Илиев Илиев – кандидат за кмет на Община Провадия и кандидат в листата за общински съветници, предложена от Местна коалиция „Провадия днес“, ведно с бр.33 на Месечно издание на Община Провадия „Провадия плюс“ за септември-октомври 2015г.

В жалбата се твърди, че в статия, публикувана на първа страница на общинския вестник под заглавие „Осем са кандидатите за кмет на Община Провадия“ Община Провадия е посочила, че кандидатът за кмет, издигнат от Местната коалиция „Провадия днес“ се казва Ивайло Ангелов Иванов, което не отговаря на истината, тъй като кандидатът за кмет на Местната коалиция „Провадия днес“ се казва Ивайло Илиев Илиев. Твърди се още, че на страница четвърта на същото издание са публикувани листите за общински съветници, където е посочено, че водачът на листата на Местната коалиция „Провадия днес“ се казва Ивайло Илиев Илиев, което също въвеждало в заблуждение, защото излизало, че кандидатът за кмет и водачът на листата са две различни лица, което било недопустимо. Също така във въпросната публикация било посочено, че листата на Местната коалиция „Провадия днес“ била непълна и се състояла от 20 кандидата за общинска съветници, което не отговаряло на истината. Посочва се също, че Община Провадия е публикувала на сайта си въпросното издание и го е разпространила официално във всички населени места на Община Провадия, като по този начин е разпространила умишлено невярна информация с цел компрометиране на Местна коалиция „Провадия днес“ и кандидатът за кмет Ивайло Илиев Илиев.

Жалбата е подадена от лице с правен интерес, поради което същата се явява допустима, разгледана по същество същата е неоснователна.

ОИК приема от фактическа страна следното :

 „Провадия плюс“ е месечно издание на Община Провадия и се разпространява безплатно. В брой 33 на изданието за м.септември-октомври 2015г. на стр.1 е публикувана информация за местните избори в статия със заглавие „Осем са кандидатите за кмет на Община Провадия“. В статията е записано, че кандидатът за кмет на Местната коалиция „Провадия днес“ е Ивайло Ангелов Иванов. На стр.4 на същото издание е публикувана статия със заглавие „Кандидати за общински съветници“, където е поместена листата на Местна коалиция „Провадия днес“, съдържаща 20 имена, първото от които е Ивайло Илиев Илиев. Изданието е публикувано на официалния информационен сайт на Община Провадия.

След преценка на всички релевантни обстоятелства, ОИК Провадия прави следните изводи :

Съгласно чл. 87, ал. 1 от ИК Общинската избирателна комисия осъществява дейности по прилагане на ИК и свързаните с него нормативни актове във връзка с произвеждането на изборите. В този смисъл следва да съблюдава за законосъобразното провеждане на предизборната кампания и изборния процес. Доколкото изложените в жалбата твърдения са за манипулативност и въвеждане в заблуждение посредством публикувано във вестник текстово съобщение, то оплакването следва да бъде квалифицирано като такова по извършване на предизборната кампания, още повече че искането е за изземване на изданието. Съгласно разпоредбата на чл. 186, ал. 1 от ИК ОИК може да се произнесе с решение за премахване или изземване на агитационни материали, които са поставени или разпространени в нарушение на ИК. Т.е, за да е налице положително решение по жалба или сигнал, трябва да е осъществен съставът на цитираната разпоредба. В случая не се установява кумулативното наличие на двете задължителни предпоставки, а именно разглеждания материал – общински вестник да е агитационен по см на чл. 183, ал. 1 от ИК и същият да е разпространен против разпоредбите на ИК. Поставянето или разпространяването на агитационен материал е в нарушение в изрично посочените в закона случаи, а именно - когато застрашава живота и здравето на гражданите, частната, общинска и държавна собственост, безопасността на движението, накърнява добрите нрави, засяга честта и доброто име на кандидатите, а в изборния ден е поставен в изборното помещение или на 50 м от входа на изборната секция. Ограничен в своята проверка, доколкото е задължен да прилага закона според точния му смисъл, а не разширително, ОИК следва да извърши преценка налице ли е една от посочените хипотези. Обективният, всестранен и задълбочен анализ, както на текстовото съдържание, така и на формата, в която е представено и разпространено, налага извод за отсъствие и на двете изискуеми по закон предпоставки. В случая се касае до вестникарско печатно безплатно издание на община Провадия, посредством което се отразяват минали, настоящи и предстоящи събития от регионално значение, като освен осведомителната и информационна функция, която му е възложена да изпълнява, същото има за цел да изгражда самосъзнание за принадлежност, да обединява населението в една общност със свои собствени символи, изграждайки по този начин у гражданите, обединени по териториални граници, самочувствие, чувство на отговорност, желание за съпричастност към проблемите на общината и тяхното разрешаване. В този смисъл издаването му е на доброволчески начала и не представлява официално издание, каквито са националните вестници. Материалът, предизвикал несъгласие с разпространяването му, е текстът, с който се оповестява на населението кои са кандидатите за местния вот, излъчени от партиите, коалициите и инициативните комитети, регистрирани в ОИК за изборите на 25.10.2015г. Съобщението няма за цел да агитира към гласуване за или против конкретни кандидати, а само да ориентира и информира гражданите в предстоящото политическо съревнование, запазвайки неутралитет без вписването на допълнителен текст, който да даде съмнение за изразени симпатии към определени партии, ИК, К или кандидати. С оглед изложеното и доколкото липсват задължителните елементи на агитационния материал, визирани в чл. 183 от ИК, то посоченото печатно издание следва да не се счита за такова, още повече че негов издател е община Провадия, която е натоварена с организационно – техническата дейност по произвеждането на изборите и не участва в предизборни агитации и кампании.

Липсата на една от визираните по-горе задължителни предпоставки е достатъчно основание за оставяне на жалбата без уважение, но с оглед изчерпателността на изложението, следва да се произнесем и по наличието на другата предпоставка. В случая не може да се говори за разпространяване на печатното издание Провадия плюс в нарушение със закона, доколкото липсват данни за такива действия. В действителност при прочит на печатния материал се установява, че на първа страница в статия със заглавие „ Осем са кандидатите за кмет на община Провадия „ имената на кандидата за кмет на Община Провадия на МК Провадия днес са изписани Ивайло Ангелов Иванов, а на четвърта страница кандидатите за общински съветници на посочената коалиция са 20, като първият е записан с имената Ивайло Илиев Илиев. След справка с документацията, заведена в деловодството на ОИК Провадия, се установява, че МК Провадия днес е регистрирала като кандидат за кмет Ивайло Илиев Илиев, който е и първи в листата за кандидати за общински съветници, която листа е регистрирана с 21 кандидата. В случая се касае за допусната техническа грешка при изписване на имената на кандидата за кмет на Община Провадия на МК Провадия днес Ивайло Илиев Илиев, както и до пропускане имената на кандидата за общински съветник Валерий Иванов Радев в листата за кандидати за общински съветници на МК Провадия днес, допусната най – вероятно при печатане на изданието. Този недостатък обаче е лесно проверим и преодолим, доколкото информацията, свързана с регистрацията на партиите, коалициите и инициативните комитети и техните кандидати е публична, достоверна и общодостъпна и може да бъде получена по различни способи – от публичните регистри, обявени на интернет страницата на ОИК Провадия, решенията на ОИК Провадия, поставени на таблото в административната сграда на Община Провадия, деловодната система на ОИК Провадия и пр. Допускането на грешка при изписване на лични данни дори в публичното пространство е често наблюдавано явление, което в правната литература е обозначено с термина „ очевидна фактическа грешка „, като за оборването на това обстоятелство в случая следва да се съберат неопровержими и убедителни доказателства за умишлено целенасочено действие, извършено от конкретно физическо лице. Твърдението за „осъществена манипулация и умишленото въвеждане в заблуда на населението с цел компрометиране на местна коалиция Провадия днес и кандидата за кмет Ивайло Илиев Илиев„ не може да бъде определено като накърняване на добрите нрави, честта и доброто име на кандидатите. Липсва легално определение на добрите нрави, но терминът е широко застъпен, като е общоприето, че това са морални норми, етични възгледи и правила за поведение, които са установени в обществото. Те не са писани, не са конкретизирани, а съществуват като общи принципи или произтичат от тях. Изхождайки от посоченото „накърняване на добрите нрави” ще е налице само тогава когато с оглед установените в обществото норми на поведение и общоприетия морал, визираната проява се явява несъвместима с тях, поради което и преценката дали съответното волеизявление противоречи на добрите нрави е всеобхватна и надхвърля формално житейски норми за добросъвестност. Фактът дали определено действие накърнява добрите нрави се преценява към момента на неговото проявление и спрямо съществуващите в този момент конкретни обстоятелства, за наличието на които липсват дори индиции. Визираните съждения намират приложение и при преценката дали публикацията накърнява доброто име или чест на кандидатите.

С оглед изложените съображения и на осн. чл. 87, ал. 1, т. 22 от ИК, Общинска избирателна комисия Провадия реши:

ОСТАВЯ БЕЗ УВАЖЕНИЕ жалба с вх. № 33 от 09.10.2015г, депозирана от кандидата за кмет на Община Провадия от МК Провадия Днес Ивайло Илиев Илиев, като неоснователна.

Решението подлежи на обжалване пред Централната избирателна комисия чрез Общинска избирателна комисия Провадия в тридневен срок от обявяването му.

**Гласували:**

|  |  |
| --- | --- |
| **Членове на ОИК Провадия** | **Глас** |
| 1.Стефка Стоянова Пейчева  | За |
| 2.Гергана Петрова Николова  | За |
| 3.Тодорка Николова Иванова  | За |
|  4.Юлия Иванова Боева    | За |
| 5.Керанка Георгиева Габровска    | За |
| 6.Галина Георгиева Стоянова   | За |
| 7.Росица Хинева Петрова   | За |
| 8.Виолета Асенова Мишкова    | За |
| 9.Женя Тодорова Милкова    | За |
| 10.Росица Тодорова Стоянова    | - |
| 11.Кремена Веселинова Василева | - |

Настоящото решение се прие с 9 гласа „За“.

ОИК пристъпи към обсъждане на т. 5 от дневния ред:

В ОИК Провадия с вх. № 37/12.10.2015 г е администрирана жалба, депозирана от Валерий Иванов Радев, в качеството му на представляващ местна коалиция Провадия днес. В жалбата се съдържа твърдение за извършено нарушение на изискванията на Изборния кодекс, в частност текста на чл. 183, ал. 1 във връзка с пар.1, т. 17 от ДРИК и Решение № 2095-МИ/10.09.2015 г на ЦИК, обективирано в изписване на текста „кмет на община Провадия“ на предизборен плакат и в социалните мрежи, наред със снимката, името инж. Филчо Филев, № на БСП в бюлетината за предстоящите избори, като според жалбоподателя изложеното въвежда в заблуждение и манипулира избирателите, внушавайки чувство за предопределеност на изборния резултат и едновременно с това информацията или част от нея не отговаря на изискването за яснота, точност и недвусмисленост, относно обстоятелството в какво качество се иска подкрепата от избирателите. Към жалбата е приложено копие от визирания агитационен материал.

Жалбата е подадена от лице с правен интерес, поради което същата се явява допустима, разгледана по същество, същата е неоснователна.

По фактите: ОИК Провадия констатира предизборен агитационен материал – плакат, съдържащ: Името на регистриран за участие в насрочените за 25.10.2015 г местни избори кандидат за кмет на Община Провадия, означение на издателя на материала, изписан номер, с който политическата партия, издигнала кандидатурата на кандидата ще се обозначи в бюлетината за местните избори, съгласно изтегления от ОИК Провадия жребий, съдържа информация, че купуването и продаването на гласове е престъпление, разположено в обособено поле, в горната част над снимката на кандидата е изписана думата „кмет“ и разпространението на материала е констатирано след началото на предизборната кампания.

След преценка на всички релевантни обстоятелства, ОИК Провадия прави следните изводи :

Разпоредбата на чл. 87, ал. 1 от ИК вменява в задължение на Общинската избирателна комисия осъществяването на дейности по прилагане на ИК и свързаните с него нормативни актове във връзка с произвеждането на изборите, вкл. да разглежда всички жалби и сигнали за нарушения на изборния процес в съответствие с правомощията си.

Характерът на процесния материал го определя като агитационен такъв, доколкото съдържа призив за подкрепа на кандидат, издигнат от политическа партия с ясно обозначен номер на партията в бюлетината за провеждане на изборите за общински съветници и кметове на 25.10.2015 г. Предизборната агитация е правно регламентирана в ИК и две решения на ЦИК - № 2095-МИ от 10 септември 2015 г. относно условията и реда на провеждане на предизборната кампания; № 2124-МИ от 11 септември 2015 г. относно финансирането на предизборната кампания.

Във визирания нормативен акт и издадените въз основа на него указания са разписани конкретни права и забрани:

Чл. 181. (1) Гражданите, партиите, коалициите, инициативните комитети, кандидатите и застъпниците имат свобода на изразяване и на предизборна агитация в устна и писмена форма на предизборни събрания, както и чрез доставчиците на медийни услуги.

(2) Предизборната кампания се води на български език.

Забрани за предизборна агитация

Чл. 183. (1) По време на предизборната кампания кандидатите, партиите, коалициите и инициативните комитети може да изготвят и разпространяват плакати, обръщения и други агитационни материали. На всеки агитационен материал задължително се отбелязва от чие име се издава.

(2) Всеки агитационен материал съдържа информация, че купуването и продаването на гласове е престъпление, като информацията заема не по-малко от 10 на сто от лицевата площ на агитационния материал и е разположена в обособено поле.

(3) Агитационните материали се поставят на определени от кмета места, а на сгради, огради и витрини – с разрешение на собственика или управителя на имота.

(4) Забранява се използването на агитационни материали, които застрашават живота и здравето на гражданите, частната, общинската и държавната собственост и безопасността на движението, както и на материали, които накърняват добрите нрави, честта и доброто име на кандидатите.

(5) Забранява се унищожаването и заличаването на агитационни материали, поставени по определения в кодекса ред, до края на изборния ден.

Визираните законови разпоредби очертават и рамките, в които ОИК Провадия следва да осъществи проверката си по повод на жалбата.

Аналитичното възприемане на съдържанието на процесния агитационен материал, анализирано по-горе, включващо текст и изображения, сочи, че същият отговаря на законовите изисквания, тъй като:

текстът е изписан на български език;

отбелязано е от чие име се издава;

съдържа информация, че купуването и продаването на гласове е престъпление, като информацията заема не по-малко от 10 на сто от лицевата площ на агитационния материал и е разположена в обособено поле.

С цитираната вече разпоредба на чл. 181 от ИК е въведен принципът на свобода на предизборната агитация, даваща възможност на кандидатите да формулират посланията, призивите и внушенията си в рамките на кампанията, адресирани към техните потенциални избиратели, целящи да въздействат върху обществото по начин такъв, че убедят всеки от тях в необходимостта да гласува по съответния начин. В съответствие с общите принципи на правото, свободата е ограничена от правата на останалите правни субекти, поради което и законодателят е въвел предели, а именно съответният материал, в контекста на казуса плакат, да не застрашава живота и здравето на гражданите, частната, общинската и държавната собственост и безопасността на движението, както и да не накърнява добрите нрави, честта и доброто име на кандидатите.

Нищо от съдържанието или общата визия на обсъждания материал не попада в която и да е от запретеностите, въведени от законодателя.

 Доколкото в жалбата е формулирана претенция, че използването на думата „ кмет“ без изрично указание, че е кандидат, в рамките на течаща предизборна кампания, без да е обвързана с конкретен текст на правна норма или формулировка, по пътя на елиминирането би следвало да я обсъдим в светлината на възможността посоченият текст да накърнява добрите нрави, тъй като не може да се свърже с нито една от другите забрани. В този смисъл следва да имаме предвид, че добрите нрави са морални норми, етични възгледи и правила за поведение, които са установени в обществото. Те не са писани, не са конкретизирани, а съществуват като общи принципи или произтичат от тях. „Накърняване на добрите нрави" ще е налице, само тогава, когато с оглед установените в обществото норми на поведение и общоприетия морал, визираната проява се явява несъвместима с тях, поради което и преценката дали съответното волеизявление противоречи на добрите нрави, е всеобхватна и надхвърля формалното съдържание, като се оценява доколко крайният резултат е съвместим с общоприетите житейски норми за добросъвестност. Фактът дали определено действие накърнява добрите нрави се преценява към момента на неговото проявление и спрямо съществуващите в този момент конкретни обстоятелства. Т.е. ако трябва да преценяваме поведението на един човек, който без да заема конкретната длъжност в обикновена житейска ситуация я постави пред името си или се идентифицира с нея това безспорно няма да е съвместимо с добрите нрави, но когато един кандидат, целящ да въздейства в рамките на период, определен за тази цел на адресатите на плаката по точно определен начин, изпращайки им конкретно послание – че счита себе си достоен да бъде кмет, че това трябва да е крайният резултат от изборите, че това е решението, което той ги убеждава да вземат, не само, че не накърнява добрите нрави, а е в пълно съответствие с целта на предприетото действие, в частност и смисъла на предизборната кампания, в рамките на която материалът е използван. Характерът на агитационния материал не позволява многословност и изчерпателност на обръщението, а изисква компактност и синтез на призива, а той- адресатите да възприемат съответния субект, като единственият достоен кмет на общината, за да изразят волята си по необходимия начин, отбелязвайки посочения върху плаката номер в бюлетината. Цялостната визия на печатните материали, съдържащи номер на партията, издигнала кандидата в бюлетината за гласуване, указването, че купуването и продаването на гласове е престъпление, означението на партията, издигнала съответната кандидатура, не оставят съмнение, каква е целта на печатния материал и в този смисъл изключва възможност за манипулиране, заблуждение и неяснота.

С оглед изложените съображения и на осн. чл. 87, ал. 1, т. 22 от ИК, Общинска избирателна комисия Провадия реши:

ОСТАВЯ БЕЗ УВАЖЕНИЕ жалбата на Валерий Иванов Радев, в качеството му на представляващ местна коалиция Провадия днес за установяване на нарушение на чл. 183, ал. 1 във връзка с пар. 1, т. 17 от ДРИК и Решение № 2095-МИ/10.09.2015 г на ЦИК, като неоснователна.

Решението подлежи на обжалване пред Централната избирателна комисия чрез Общинска избирателна комисия Провадия в тридневен срок от обявяването му.

**Гласували:**

|  |  |
| --- | --- |
| **Членове на ОИК Провадия** | **Глас** |
| 1.Стефка Стоянова Пейчева  | За |
| 2.Гергана Петрова Николова  | За |
| 3.Тодорка Николова Иванова  | За |
|  4.Юлия Иванова Боева    | За |
| 5.Керанка Георгиева Габровска    | За |
| 6.Галина Георгиева Стоянова   | За |
| 7.Росица Хинева Петрова   | За |
| 8.Виолета Асенова Мишкова    | За |
| 9.Женя Тодорова Милкова    | За |
| 10.Росица Тодорова Стоянова    | - |
| 11.Кремена Веселинова Василева | - |

Настоящото решение се прие с 9 гласа „За“.

 Председател:………….

 Секретар:………………